০০ ইত্তেফাক রিপোর্ট    রাজধানীর শাহজাহানপুরে ছিনতাই করে পালানোর সময় র্যাবের গুলিতে জসীম উদ্দিন হাসান (২৫) নামে এক যুবক গুলিবিদ্ধ হয়েছে। র্যাব জানায়, শনিবার বিকাল ৩টার দিকে শাহজাহানপুর রেলওয়ে  কলোনী ইসলামী ব্যাংক হাসপাতালের সামনে কয়েকজন ছিনতাইকারী ছিনতাই করে পালিয়ে যাওয়ার সময় র্যাবের একটি টহল দল তাদের পেছনে ধাওয়া করে। এ সময় ছিনতাইকারীরা র্যাবের গাড়ি লক্ষ্য করে গুলি করে। র্যাবও পাল্টা গুলি করে। এ সময় জসীম উদ্দিন নামে এক ছিনতাইকারীর ডান পায়ে গুলিবিদ্ধ হয়। র্যাব ঘটনাস্থল থেকে একটি রিভলবার ও ৩ রাউন্ড গুলি উদ্ধার করেছে।